《寄唐子华县令兼简赵季文从事》
元代·郯韶

乡里衣冠日已疏，归来俯仰十年馀。苍筠独喜经秋后，白发休嫌把镜初。

犹子总传韦偃画，诸孙只守邺侯书。西邻从事耽诗癖，日日过门应下车。

作者简介：湖州吴兴人，字九成。号云台散史，又号苕溪渔者。慷慨有气节。顺帝至正中尝辟试漕府掾，不事奔竞，澹然以诗酒自乐。工诗。